একদিন নিজের উপশাখার ইফতার চক্রে ইফতার গ্রহণের সামান্য আগে অতিথি ফোন করে জানালেন রাস্তায় জ্যামের কারণে তিনি আসতে পারছেন না। মহা মুশকিলে পড়ে গেল আবিদ। এখন উপায়? অতিথি ছাড়াই বিপুলসংখ্যক সমর্থক-কর্মীদের ইফতার করিয়ে বিদায় দিতে হবে!! এটা কেমন কথা! এ সময় তার বাবা কোর্ট থেকে বাসায় ফিরছিলেন। আবিদের মাথায় একটা বুদ্ধি চাপলো। বাবাকে প্রোপ্রামে টেনে এনে সবার উদ্দেশ্যে বললো-এখন আমাদের মাঝে উপস্থিত হয়েছেন আজকের অনুষ্ঠানের প্রধান অতিথি জনাব অ্যাডভোকেট মনিরুল ইসলাম। বাবাতো অবাক ছেলের কাণ্ড দেখে! আবিদের আব্বু বলেন এমন অবাক করা কাণ্ড সে জীবনে অনেক করেছে।